Asiyesikia la mkuu huvunjika guu

ASIYESIKIA LA MKUU HUVUNJIKA GUU
Maana ya methali hii ni kuwa iwapo mtu anafanya kosa au makosa kisha akakanywa na wakuu wake kisha akayapuuza, baadaye hujipata kwenye shida. Methali hii imelingana na ile isemayo majuto ni mjukuu huja baadaye. 
Matumizi ya methali hii ni kuwa watu wasikilize mawaidha ya wavyele wao na wayatilie maanani na kuyafuata mawaidha hayo . 
Katika kitongoji cha Bokole paliishi familia ya watu. Kwa kweli familia hiyo jaali jala aliyajalia utajiri wa hali ya juu kwani walikuwa na vyote vya muhimu walivyohitaji katika maisha yao. Kwenye familia hiyo mtoto aliyekopolewa alikuwa mmoja wetu. Mtoto alipewa jina Mapenzi alipozalina na wazazi wake walimpenda zaidi ya kumpenda. Mapenzi alilelewa kwa mapenzi ya dhati. 
Naam! Miezi ilivunja unga na kuunda miaka ambapo Mapenzi alipelekwa Chekechea. Mapenzi alisoma kwa bidii na alipenda sana shuleni kwani hakuwahi kukosa wala kutoroka shule. Mapenzi baada ya kuvunja ungo akiwa katika darasa la sita, tabia zake bado zilikuwa za kupigiwa mfano kwani alikuwa wembe masomoni. 
Mapenzi alipobisha hodi darasa la saba tabia zake zilianaa kubadilika na kuwa kama kinyonga. Wanafunzi wenzake walitaka kuandamana naye kudurusu naye lakini alijiona mjuaji na kuwapa kisogo. Walimu wake waliingilia kati lakini ilikuwa sawa na kumpigia mbuzi zeze. Kwanza Mapenzi alianza kukosa kuhudhuria masomo katika vipindi vya walimu fulana akijiambia yeye ni kila kitu bila mwalimu. Walimu waliendelea kumsihi na kumpa mawaidha ingawa atabadili nia yake lakini ngo!
Wanafunzi wenzake walingangana na kutia bidii masomoni wakiamini kwamba bidii hulipa. Wanafunzi waliketia mtihani wa mwisho wa muhula katika darasa hilo lakini baadaye Mapenzi alipewa visogo na wanafunzi wenzake kwani alianza kiza katika mtihani huo. Mapenzi hakukata tamaa, alijipa moyo lakini mambo yalibaki kuwa vivyo hivyo hata baada ya kurudi na kujiunga na darasa la nane. Wanafunzi wenzake walimsaili ajiunge uhusiano na wanafunzi wenzake katika kudurusu lakini sikio la kufa halisikii dawa. 
Mapenzi aliona wakati wa kufanya mtihani wa mwisho ni muda mrefu na kutimiza malengo yake. Shuleni humo alizidi kuwa mkia la mbuzi na ilipofikia mtihani wa kitaifa katika darasa la nane, waliketia mtihani huo lakini majibu yalipotokea Mapenzi alikuwa anashikilia mkia kwani alikuwa wa mwisho katika darasa lake. Binadamu anatakiwa kuwa msikivu na mnyenyekevu na asipuuze na kuwadharau wavyele wake na watu wote wanaotoa ushauri kwani binadamu hajaumbwa akaumbika.